B4-0803, 0805, 0806 και 0809/98

Ψήφισμα σχετικά με τις διατλαντικές σχέσεις και το σύστημα ECHELON

Το Ευρωπαϊκό Κοινοβούλιο,

- έχοντας υπόψη το ψήφισμά του της 15ης Ιανουαρίου 1998 σχετικά με τις διατλαντικές εμπορικές και οικονομικές σχέσεις ((ΕΕ C 34 της 2.2.1998, σελ. 139.)),

- έχοντας υπόψη την Ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο και την Οικονομική και Κοινωνική Επιτροπή σχετικά με Νέα Διατλαντική Αγορά,

- έχοντας υπόψη τα συμπεράσματα της Διάσκεψης Κορυφής ΕΕ/ΗΠΑ στο Λονδίνο, που έγινε στις 18 Μαΐου 1998,

Α. έχοντας υπόψη τη σπουδαιότητα της προάσπισης και από κοινού αποδοχής των ιδίων αξιών στη νέα εποχή της παγκοσμιοποίησης,

Β. επισημαίνοντας ότι οι διατλαντικές σχέσεις είναι οι πιο εντατικές στον κόσμο τόσο από πολιτική όσο και από οικονομική άποψη,

Γ. θεωρώντας ότι η πρόοδος και εμβάθυνση των σχέσεων ΕΕ-ΗΠΑ θα οδηγήσει σε αύξηση της πολιτικής και οικονομικής σταθερότητας,

Δ. υπενθυμίζοντας την ακλόνητη στάση που υιοθέτησε το Κοινοβούλιο όσον αφορά τις παραγόμενες εκτός επικρατείας έννομες συνέπειες των νόμων Helms-Burton και d' Amato,

Ε. γνωρίζοντας την πρόσφατη προσωρινή μελέτη «αξιολόγηση των τεχνολογιών πολιτικού ελέγχου» που συνέταξε η μονάδα STOA για την Επιτροπή Πολιτικών Ελευθεριών,

1. τονίζει τη σπουδαιότητα των σχέσεων ΕΕ-ΗΠΑ, οι οποίες βασίζονται σε κοινά οικονομικά, πολιτικά συμφέροντα και συμφέροντα ασφάλειας, καθώς και σε κοινή αντίληψη περί ευθυνών και αναγκών σε παγκόσμιο επίπεδο[semigr ]

2. θεωρεί ότι οι κοινοί πολιτικοί στόχοι περιλαμβάνουν προώθηση της ειρήνης, σταθερότητας, δημοκρατίας και ανάπτυξης καθώς και αντιμετώπιση των παγκοσμίων προκλήσεων μέσω ενισχυμένης συνεργασίας[semigr ]

3. υπενθυμίζει ότι η διατλαντική οικονομική σχέση υποστηρίζεται από τους πλέον σημαντικούς και οικονομικούς δεσμούς στον κόσμο και ότι την ΕΕ και τις ΗΠΑ ενώνει η ευρύτερη ανά τον κόσμο και πλέον περίπλοκη οικονομική σχέση[semigr ]

4. επιδοκιμάζει τα εξαιρετικής σημασίας επιτεύγματα στο πλαίσιο της Νέας Διατλαντικής Ατζέντας (NTA) τα οποία αναγνωρίσθηκαν στη Δήλωση της Διάσκεψης Κορυφής ΕΕ/ΗΠΑ[semigr ] στο πλαίσιο αυτό, η Διατλαντική Οικονομική Εταιρική Σχέση (TEP) θα αποτελέσει βασικό εργαλείο για την περαιτέρω ανάπτυξη της διμερούς σχέσης[semigr ]

5. θεωρεί ότι η αναμενόμενη συμφωνία η οποία πρόκειται να αποτελέσει αντικείμενο διαπραγματεύσεων εντός της TEP, ιδιαίτερα σχετικά με τις συμφωνίες αμοιβαίας αναγνώρισης και τις «ισότιμες προδιαγραφές», τις κρατικές προμήθειες και τα δικαιώματα πνευματικής ιδιοκτησίας, πρέπει να περιορίσει σημαντικά τις διμερείς διενέξεις για ρυθμιστικά ζητήματα και να εισαγάγει διεργασία «ρυθμιστικής σύγκλισης»[semigr ]

6. υποστηρίζει την πρωτοβουλία people-to-people η οποία δια της προώθησης των επαφών στον επιχειρηματικό κόσμο, συμβάλλει σημαντικά στην άρση των εμποδίων του διατλαντικού εμπορίου[semigr ]

7. τονίζει πάντως ότι η νομοθεσία των ΗΠΑ που παράγει εκτός επικρατείας έννομες συνέπειες και ιδιαίτερα οι νόμοι Helms-Burton και d' Amato, παραμένει απαράδεκτη για την Ευρωπαϊκή Ένωση[semigr ] ζητεί από το Κογκρέσο των ΗΠΑ να δράσει ταχέως για να εξαλείψει τη νομοθεσία αυτή και εν πάση περιπτώσει, να αναγνωρίσει τις αιτούμενες εξαιρέσεις[semigr ]

8. ζητεί να τηρείται πλήρως ενήμερο σχετικά με τις προεκτάσεις της Κατανόησης όσον αφορά τις περαιτέρω διαπραγματεύσεις της ΜΑΙ, στο βαθμό που η Κατανόηση κωδικοποιεί ορισμένες από τις κεντρικές αρχές του σχεδίου ΜΑΙ όπως η απαλλοτρίωση και η αποζημίωση[semigr ]

9. επιδοκιμάζει την κοινή δήλωση που εξέδωσε η Αντιπροσωπεία για τις σχέσεις ανάμεσα στο Ευρωπαϊκό Κοινοβούλιο και το Κογκρέσο των ΗΠΑ για την ενίσχυση του διακοινοβουλευτικού διαλόγου, με σκοπό να αναπτυχθεί μία ισορροπημένη και αμοιβαίως επωφελής διατλαντική εταιρική σχέση[semigr ] θεωρεί επομένως ότι η υπάρχουσα διακοινοβουλευτική ανταλλαγή απόψεων πρέπει να ενισχυθεί[semigr ]

10. αναγνωρίζει το ζωτικό ρόλο της διεθνούς συνεργασίας όσον αφορά την ηλεκτρονική εποπτεία για την παύση και πρόληψη των δραστηριοτήτων των τρομοκρατών, λαθρεμπόρων και του οργανωμένου εγκλήματος[semigr ]

11. αναγνωρίζει πάντως τη μεγάλη σπουδαιότητα της ύπαρξης δημοκρατικώς υπόλογων συστημάτων ελέγχου σε σχέση με τη χρήση των τεχνολογιών αυτών και των λαμβανομένων πληροφοριών[semigr ]

12. ζητεί οι εν λόγω τεχνολογίες παρακολούθησης να υπόκεινται σε κατάλληλη ανοικτή συζήτηση τόσο σε εθνικό όσο και σε επίπεδο ΕΕ, καθώς και στις διαδικασίες που διασφαλίζουν δημοκρατική υπευθυνότητα,

13. ζητεί τη θέσπιση ενός κώδικα δεοντολογίας προκειμένου να διασφαλίζεται η επανόρθωση σε περίπτωση αδικοπραγίας ή κατάχρησης,

14. θεωρεί ότι η αυξανόμενη σημασία του Internet και των διεθνών τηλεπικοινωνιών και οι κίνδυνοι κατάχρησης τους απαιτεί τη λήψη προστατευτικών μέτρων σχετικά με την πληροφόρηση στον οικονομικό τομέα και μια αποτελεσματική κρυπτογράφηση[semigr ]

15. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και το Κογκρέσο των ΗΠΑ.